C 24/30
RO
Jurnalul Oficial al Uniunii Europene
23.1.2023
Părțile din procedura principală Recurentă: Ente Cambiano Società cooperativa per azioni Intimată: Agenzia delle Entrate Întrebările preliminare Articolul 63 și următoarele, precum și articolele 101, 102, 120 și 173 TFUE se opun unei reglementări naționale precum articolul 2 alineatele 3 ter și 3 quater din Decretul lege nr.
18 din 14 februarie 2016, aprobat cu modificări prin Legea nr.
49 din 8 aprilie 2016, în versiunea aplicabilă ratione temporis, care condiționează de plata unei sume egale cu 20 % din patrimoniul net la 31 decembrie 2015 posibilitatea ca băncile de credit cooperativ care, la 31 decembrie 2015, dispuneau de un patrimoniu net mai mare de 200 de milioane de euro, în locul integrării într-un un grup, să își transfere unitatea bancară către o societate pe acțiuni, chiar nou constituită, autorizată să exercite activitatea bancară, modificându-și statutul, astfel încât să excludă exercitarea activității bancare, și menținând în același timp clauzele de ajutor reciproc prevăzute la articolul 2514 din Codul civil, precum și asigurând membrilor serviciile de formare și de informare cu privire la economisire și de promovare a programelor de asistență, necesare pentru a menține raporturile cu societatea pe acțiuni beneficiară a aportului?
Cerere de decizie preliminară introdusă de Verwaltungsgerichts Düsseldorf (Germania) la 8 noiembrie 2022 – S.Ö./Stadt Duisburg (Cauza C-684/22) (2023/C 24/39) Limba de procedură: germana Instanța de trimitere Verwaltungsgericht Düsseldorf Părțile din procedura principală Reclamant: S.Ö.
Pârât: Stadt Duisburg Întrebările preliminare 1) Articolul 20 TFUE se opune unei norme care prevede că, în cazul dobândirii voluntare a unei cetățenii (neprivilegiate) a unui stat terț, cetățenia statului membru și, în consecință, cetățenia Uniunii se pierd de plin drept atunci când o examinare individuală a consecințelor pierderii are loc numai dacă străinul respectiv a depus în prealabil o cerere de acordare a unei autorizații de păstrare a cetățeniei și această cerere a fost soluționată favorabil anterior dobândirii cetățeniei străine?
2) În cazul unui răspuns negativ la prima întrebare: articolul 20 TFUE trebuie interpretat în sensul că în procedura de acordare a autorizației de păstrare a cetățeniei nu este permisă stabilirea unor condiții de natură a exclude sau a înlătura în cele din urmă aprecierea consecințelor pierderii statutului de cetățean al Uniunii asupra situației individuale a persoanei interesate?
Cerere de decizie preliminară introdusă de Verwaltungsgerichts Düsseldorf (Germania) la 8 noiembrie 2022 – N.Ö. și M.Ö./Stadt Wuppertal (Cauza C-685/22) (2023/C 24/40) Limba de procedură: germana Instanța de trimitere Verwaltungsgericht Düsseldorf